CELEX: 32019D1291
Language: lv
Date: 2019-07-30 00:00:00
Title: Komisijas Īstenošanas lēmums (ES) 2019/1291 (2019. gada 30. jūlijs) par Šveices tarifikācijas zonas 2019. gada vienības likmes atbilstību Īstenošanas regulām (ES) Nr. 390/2013 un (ES) Nr. 391/2013 (izziņots ar dokumenta numuru C(2019) 5532) (Dokuments attiecas uz EEZ.)

1.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 203/8
               
            
         KOMISIJAS ĪSTENOŠANAS LĒMUMS (ES) 2019/1291
         (2019. gada 30. jūlijs)
         par Šveices tarifikācijas zonas 2019. gada vienības likmes atbilstību Īstenošanas regulām (ES) Nr. 390/2013 un (ES) Nr. 391/2013
         
            
               (izziņots ar dokumenta numuru C(2019) 5532)
            
         
         (Autentisks ir tikai teksts franču, itāļu un vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Nolīgumu starp Eiropas Kopienu un Šveices Konfederāciju par gaisa transportu (1) (“Nolīgums”),
         ņemot vērā Eiropas Parlamenta un Padomes 2004. gada 10. marta Regulu (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula) (2) un jo īpaši tās 15. panta 4. punktu,
         ņemot vērā Komisijas 2013. gada 3. maija Īstenošanas regulu (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (3), un jo īpaši tās 17. panta 1. punkta d) apakšpunktu,
         tā kā:
         
                     (1)
                  
                  
                     Īstenošanas regulā (ES) Nr. 391/2013 ir noteikta kopīga tarifikācijas sistēma aeronavigācijas pakalpojumiem. Kopīgā tarifikācijas sistēma ir būtiska Eiropas Parlamenta un Padomes Regulas (EK) Nr. 549/2004 (4) 11. pantā un Komisijas Īstenošanas regulā (ES) Nr. 390/2013 (5) noteikto darbības uzlabošanas mērķu sasniegšanai.
                  
               
                     (2)
                  
                  
                     Komisijas Īstenošanas lēmums 2014/132/ES (6) otrajam pārskata periodam, kas aptver 2015.–2019. gadu, izvirza Savienības mēroga darbības uzlabošanas mērķus, to starpā izmaksu efektivitātes mērķi maršruta aeronavigācijas pakalpojumiem, ko izsaka aprēķinātās vienības izmaksās par šo pakalpojumu sniegšanu.
                  
               
                     (3)
                  
                  
                     Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu Komisijai atbilstoši minētās regulas 9. panta 1. un 2. punktā noteiktajām prasībām jāizvērtē tarifikācijas zonu 2019. gadam noteiktās vienības likmes, ko dalībvalstis tai iesniegušas līdz 2018. gada 1. jūnijam. Šajā vērtējumā pārbauda minēto vienības likmju atbilstību Īstenošanas regulām (ES) Nr. 390/2013 un (ES) Nr. 391/2013.
                  
               
                     (4)
                  
                  
                     Komisija ar Eirokontroles Darbības izvērtēšanas nodaļas un Eirokontroles Centrālā maršruta maksājumu biroja atbalstu ir veikusi 2019. gada vienības likmju izvērtēšanu, izmantojot dalībvalstu un Šveices līdz 2018. gada 1. novembrim iesniegtos datus un papildu informāciju.
                  
               
                     (5)
                  
                  
                     Pamatojoties uz minēto novērtējumu un ņemot vērā vajadzību nodrošināt Centrāleiropas funkcionālā gaisa telpas bloka (FABEC) darbības uzlabošanas mērķu saskaņotību, kā noteikts Regulas (EK) Nr. 549/2004 11. panta 3. punkta c) apakšpunktā, Komisija saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu un neskarot Regulas (EK) Nr. 550/2004 16. pantu ir konstatējusi, ka Šveices iesniegtā maršruta tarifikācijas zonu 2019. gada vienības likme atbilst Īstenošanas regulām (ES) Nr. 390/2013 un (ES) Nr. 391/2013.
                  
               
                     (6)
                  
                  
                     Atbilstīgi Īstenošanas regulas (ES) Nr. 391/2013 17. panta 1. punktam vienības likmes nosaka valsts valūtā. Tāpēc vienības likmes šajā lēmumā būtu jāizsaka Šveices frankos.
                  
               
                     (7)
                  
                  
                     Saskaņā ar Nolīguma 19. panta 2. punktu Komisija par šo lēmumu Šveici ir informējusi un devusi tai iespēju to komentēt,
                  
               IR PIEŅĒMUSI ŠO LĒMUMU.
         
            1. pants
            Šveices maršruta tarifikācijas zonas 2019. gada vienības likme 106,33 CHF atbilst Īstenošanas regulām (ES) Nr. 390/2013 un (ES) Nr. 391/2013.
         
         
            2. pants
            Šis lēmums ir adresēts Šveices Konfederācijai.
         
         
            Briselē, 2019. gada 30. jūlijā
            
               
                  Komisijas vārdā –
               
               
                  Komisijas locekle
               
               Violeta BULC
            
         
         
            (1)  OV L 114, 30.4.2002., 73. lpp.
         
         
            (2)  OV L 96, 31.3.2004., 10. lpp.
         
         
            (3)  OV L 128, 9.5.2013., 31. lpp.
         
         
            (4)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (Pamatregula) (OV L 196, 31.3.2004., 1. lpp.).
         
            (5)  Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (OV L 128, 9.5.2013., 1. lpp.).
         
            (6)  Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam (OV L 71, 12.3.2014., 20. lpp.).